Tõnis Erilaid

Tõnis Erilaid (26. september 1943 – 2. august 2025) oli eesti ajakirjanik.

 Haridus 
Erilaid õppis mõnda aega Tallinna 10. Keskkoolis, mis jäi pooleli, hiljem lõpetas ta Tallinnas õhtukeskkooliTõnis Erilaid ei mõista naisi. epl.delfi.ee, 23. jaanuar 2001 ning 1985. aastal Tartu Riikliku Ülikooli kaugõppes eesti keele ja kirjanduse erialal. 

 Ajakirjanikutöö 
Erilaid töötas kevadest 1971 ajalehes Õhtuleht. Aastail 1992–1996 oli ta Õhtulehe peatoimetaja.

Erilaid kirjutas 1970. aastate algul ajalehes Sirp ja Vasar järjeloo ansamblist The Beatles ning tolle aja kergemuusikast üldse. Valter Ojakäär soovitas selle põhjal Erilaidu Eesti Raadio laupäevase saate "Keskööprogramm" tolleaegsele toimetajale Helgi Põldroosile saatejuhiks, kuna saates oli ka kerge muusika osa.Tõnis Erilaid: paljudest keskea jamadest päästis mind abikaasa Helgi. eeter.err.ee, 8. aprill 2025 
Seejärel asus Erilaid Vikerraadios "Keskööprogrammi" juhtima Olavi Pihlamäe kõrval. Sellest saatest kasvas välja pühapäevane muusikasaade "Soovid, soovid, soovid"Soovid, soovid, soovid vikerraadio.err.ee, 18. detsember 2016, tol ajal peaaegu ainus, mis mängis ka välismaist muusikat. Saade oli eetris aastatel 1973–1993, seda juhtis Tõnis Erilaid ja toimetaja oli Helgi Erilaid.Legendaarse soovisaate juht Tõnis Erilaid: lugesime kõik kirjad alati läbi. epl.delfi.ee, 17. detsember 2016

Kuku Raadioga alustas Erilaid koostööd 1990. aastate keskel.Raadiohääl Tõnis Erilaid tähistab 70. sünnipäeva. eeter.err.ee 26. september 2013 Ta toimetas saateid "Lahe laupäevahommik" ja "Tagasivaade".

Tunnustus
 1989 – Eesti NSV teeneline ajakirjanikENSV Ülemnõukogu ja Valitsuse teataja, 17. november 1989
 2013 – Kuldmikrofon"Kuldmikrofoni pälvis raadiohääl Tõnis Erilaid" Postimees, 19. detsember 2013
 2022 – Valgetähe V klassi teenetemärk
 2024 – Eesti Meediaettevõtete Liidu elutööpreemia

Isiklikku
Tõnis Erilaid abiellus kolm korda ja lahutas kaks korda. Tema kolmas abikaasa oli raadioajakirjanik Helgi Erilaid, kellega ta abiellus 1973. aastal. Abielu sõlmimise tunnistajad olid Marju Kuut ja Jaak Joala.Tõnis Erilaid: mõtlesin, et kui ma olen kuulus, siis olgu ka kuulsad inimesed mu abielu tunnistajateks. ohtuleht.ee, 8. aprill 2025

 Viited 

 Välislingid 
 Tõnis Erilaid andmebaasis ISE
 Tõnis Erilaid, kuula teraselt: palju õnne 70. sünnipäevaks! ohtuleht.ee, 26. september 2013
 "Miks raadiohääl Tõnis Erilaid telesse tööle ei läinud?" reporter.postimees.ee, 18. detsember 2013
 "Helgi ja Tõnis Erilaid meenutasid oma kultussaadet" ETV, 16. detsember 2016
 Einar Ellermaa. "Tõnis Erilaid: „Soovid, soovid soovid“ võeti linti neljapäeviti" Elutark, 20. detsember 2016
 Tõnis Erilaid. Ülestunnistus: kuidas ma läbini patusena leidsin ja kaotasin Suure Armastuse. ohtuleht.ee, 13. august 2023
 Piret Kooli. "Päevatee. Soovidest nii ja teisiti ehk Tõnis Erialid" Vikerraadio, 5. aprill 2025

Kategooria:Eesti ajakirjanikud
Kategooria:Tartu Ülikooli filoloogiateaduskonna vilistlased
Kategooria:Eesti NSV teenelised ajakirjanikud
Kategooria:Valgetähe V klassi teenetemärgi kavalerid
Kategooria:Sündinud 1943
Kategooria:Surnud 2025